L'Ajuntament defensa la restauració de la infraestructura del pantalà del Port de Sagunt
28 de setembre 2017

![Imagen 1](/media/yoenrmtv/33-img_6744-c.jpg)![Imagen 2](/media/1tfnnycv/57pantalan0003_cuerpo.jpg)

​ ​  

El Ple de l'Ajuntament manifesta la seua posició en defensa de la restauració en tota la seua extensió de la infraestructura del pantalà del Port de Sagunt. L'Alcalde de Sagunt, com a membre del Consell de l’APV, traslladarà personalment este posicionament de manera clara i sense ambigüitats que puguen portar a confusions: “Volem que es recupere des del primer fins a l'últim metre del Pantalà”, segons arreplega la proposta presentada per Iniciativa Porteña.

A més, el Ple de l'Ajuntament de Sagunt exigeix l’APV que, d'acord amb els seus compromisos, es faça càrrec de manera immediata del manteniment del pantalà per evitar que continue amb la seua deterioració. El contingut de la moció serà traslladat al Director de l'Autoritat Portuària de València. La proposta, presentada per Iniciativa Porteña i llegida per Sergio Paz Compañ, fou aprovada per unanimitat del Ple.

Esta infraestructura amb un tram sobre el mar de més de 1.100 metres, tenia instal·lada una cinta transportadora que portava el mineral fins a unes tremuges i pales situades en la zona de càrrega, l'activitat de la qual es va mantenir fins al tancament de la Compañía Sierra Menera en 1987, dedicant-se des d’aleshores fins al seu tancament definitiu a l'exportació i importació de carbó, ciment i altres materials.

Des del seu tancament fins hui, la deterioració causada per l'entorn natural segueix el seu curs sense que s'estiguen prenent les mesures oportunes per al seu manteniment, segons s’afirma en la moció. A finals de 2009, l'Ajuntament de Sagunt va subscriure un conveni en el qual s'arreplegava l'accés a la zona pública del Port Comercial, segons s’indica en la moció.

En eixe acord, s'arreplegava que l'Autoritat Portuària de València (APV) facilitaria l'obertura al públic del pantalà. És més, dins del conveni queda arreplegat el compromís de l’APV que arreplegava en la seua clàusula 7 el compromís de “estudiar l'estat de conservació del pantalà i dur a terme els treballs de manteniment que corresponguen, ateses les seues disponibilitats pressupostàries”.

L'alcalde Quico Fernández va recordar la setmana passada que **“ja hem alliberat una part del moll nord, l'altra ja està compromesa per alliberar-la i estem treballant en el projecte del pantalà”**. El projecte d’integració entre el port marítim i la ciutat [ja compta amb un pressupost d’inversió](/es-va/Actualidad/Pagines/PROYECTOPANTALAN.aspx) previst per al pròxim any 2018.

*   [](http://www.facebook.com/sharer.php?u=https://aytosagunto.es/va/actualitat/l-ajuntament-defensa-la-restauracio-de-la-infraestructura-del-pantala-del-port-de-sagunt/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-defensa-la-restauracio-de-la-infraestructura-del-pantala-del-port-de-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-defensa-la-restauracio-de-la-infraestructura-del-pantala-del-port-de-sagunt/ "Linked In")
*   [](mailto:?body=https://aytosagunto.es/va/actualitat/l-ajuntament-defensa-la-restauracio-de-la-infraestructura-del-pantala-del-port-de-sagunt/)